पाएं अपने शहर की ताज़ा ख़बरें और फ्री ई-पेपरडाउनलोड करें
जैसलमेर में गर्मी का सितम आमजन को पूरी तरह से परेशान कर रहा है। हालांकि लॉकडाउन के चलते लोग घरों में ही है। लेकिन गर्मी के कारण परेशानियों का सामना करना पड़ रहा है। गाैरतलब है कि पिछले दिनों आंधी व बरसात के कारण तापमान में गिरावट आने से आमजन ने जरूर राहत की सांस ली थी। लेकिन उसके बाद गर्मी ने अपने तेवर तेज कर दिए है।
रविवार को भी अधिकतम तापमान 39.8 डिग्री सेल्सियस दर्ज की गई। दोपहर के बाद आसमान से आग बरस रही हो जैसे हालात हो गए है। लॉकडाउन के चलते दोपहर बाजार पूरी तरह से सुनसान हो रहे है। इसके साथ ही तेज गर्मी के कारण भी आमजन का जीवन अस्त व्यस्त हो गया है।
हालांकि शाम को गर्मी का असर जरूर कम हो जाता है लेकिन उमस के कारण भी आमजन को परेशानी उठानी पड़ रही है। पिछले दिनों से लगातार बढ़ रहे तापमान से गर्मी का असर भी बढ़ गया है। जिसके कारण कूलर व पंखे पूरी तरह से फैल हो गए है। हालांकि एसी के कारण लोगों को गर्मी से जरूर राहत मिल रही है। वहीं हवा नहीं होने के कारण उमस से भी लोग परेशान हो गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn